  Майя Бывальцева Удмуртилэн тӧроез Александр Соловьёв Ижкарын лымыез утялтонлы бадӟымгес саклык висъяны куриз. Сыӵе косэм сётӥз со карлэн тӧроезлы Юрий Тюринлы 6-тӥ тулыспалэ аппарат кенешонын. «Юрий Александрович (Юрий Тюрин, Ижкарлэн тӧроез — ред.), берло дыре туж трос ӝожтӥськонъёс, мон валасько Ижкарлэн коньдэтэзъя югдурез, но лымыез утялтон пумысен туж трос ӝожтӥськонъёс. Мынам вераме потэ вал, кык ар талэсь азьвыл вакытэн ӵошатоно ке, соку уж эшшо уродгес вал, но адямиос уг возьмало, адямиос валало, ми карын лымыез утялтонлы саклык висъяны кулэ шуыса», — вераз Александр Соловьёв. Тодэ вайытом, 1-тӥ тулыспалэ кар тӧрлыкъёс урамъёсысь лымыез поттон но сюресъёсты паськытатон ужъёсын 15-тӥ тулыспалозь радлыкез юнматӥзы. Ужъёсты быдэсъяку сюрес пусъёсты огдырлы пуктылозы: «Дугдыны лэзьымтэ», «Ужан вискыз» (22 часысен 6 часозь) но «Ужа эвакуатор». Тегъёс: Ижкар ЮрийТюрин Удмуртия АлександрСоловьёв сюресъёс лымы  